
Тәрбиелеу – білім беру процесінің циклограммасы
        Білім беру ұйымы: Шағын орталық


Топ:  «Балапан» кіші топ.
Балалардың  жасы:_2 жастағы балалар.
Жоспардың құрылу кезеңі:_қазан  _24.10-28.10.22ж.
Тәрбиешілер:Абакова  Г.А

	Күн тәртібінің үлгісі
	Дүйсенбі
24.10
	Сейсенбі
25.10
демалыс
	Сәрсенбі
26.10

	Бейсенбі
27.10
	Жұма
28.10

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту)

	Ата-аналармен әңгімелесу,
кеңес беру
	Әңгімелесу: "Баланың қасықты қай қолмен ұстайтынын ескеру", "Есте сақтау қабілетін дамыту жаттығулары", "Күз құбылыстарын айтқызу және байқатудың маңызы".

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсаты. Жуыну бөлмесінде жуыну әдебінің үлгісін көрсету; қолдарын сабындауға көмектесу, су ағымы астына қоюды қадағалау; қолды сүлгімен сүртуді көрсету; тазалықты сақтау қажеттілігі туралы түсіндіру; орамалдың ілетін орнын, суретін көрсету.
	
	"Еңбекке баулу"
Мақсаты. Табиғат бұрышындағы өсімдіктердің жапырақтарына көңіл аудару, шаңын сүрту; жапырақтардың түсі жасыл екендігіне, құстардың жасыл өсімдіктерді ұнататынына көңіл аудару.
	"Еңбекке баулу"
Мақсаты. Үстел ойындарының бұрышындағы шаңын сүрту әрекетіне көңіл аудару, қолмен шүберекті ұстап, сөрелердің үстімен жүргізуді көрсету, тазалықтың маңызын іс-тәжірибеде көрсету.
	"Еңбекке баулу"
Мақсаты. Ойын бұрыштарындағы торғайға көңіл аудару, қандай қимылдар жасайтынын, дыбыстарды шығарытын сұрау.

	
	Әтеш (қораз) ойыншығымен ойнату.
Мақсаты. Балаларға көркем сөзді тыңдап, педагогтің соңынан балапанның қимылдарына еліктеуді, эмоционалды жауап беруге ынталандыру.
- Қораз! Қораз!
Тыңдашы біраз.
Алтын сенің айдарың,
Көрініп тұр айбарың.
Терезеден бір қара,
Бұршақ берем мың дана.
Д. Ахметова (қоршаған ортамен танысу,сөйлеуді дамыту)
	
	Балапан ойыншығымен ойнату.
Мақсаты. Балаларға көркем сөзді тыңдап, педагогтің соңынан балапанның қимылдарына еліктеуді, эмоционалды жауап беруге ынталандыру; балапанның тауықтың баласы екені туралы ұғымдар қалыптастыру.
- Балапаным, балапан,
Қайда кеттің ауладан?
Суға бірге барайық,
Саған бидай шашайық!
Бидай шоқып тоқ-тоқ-тоқ,
Қанатыңды соқ-соқ-соқ. (қоршаған ортамен танысу,сөйлеуді дамыту)
	Пішін салғыш ойыншықпен ойын. "Тауық"
Мақсаты. Баланың ойлау қабілеттерін, қолдың моторикасын дамыту.
- Пішіндер шашылып қалды,
Үйшіктеріне қонбады.
Қане, барлығын жинайық,
Ұяларға сай салайық.
- Тауықтың ішіне не жасырылған?
- Қандай пішіндерді жинап алған? (сенсрика, сөйлеуді дамыту)
	"Торғай не істейді?" ойыны.
Мақсаты. Балаларды құстың қимылдарына қарап, не істеп жатқанын бір сөзбен жеткізіп (отыр, ұшты, шоқыды) немесе қимылмен көрсетуге ынталандыру; құстардың тіршілігі туралы алғашқы ұғымдарды қалыптастыру.
Педагог торғайды отырғаны, дән шоқып тұрғаны, ұшқаны туралы суреттерді дайындап қояды. Балалар, сурет көрсетілген және сұрақтар қойылған кезде, жауаптарды қайтарады.
- Торғай бізбен ойнайды,
Торғай бізден сұрайды:
- Мен не істедім?
Жауап беріңдер,
Орындарыңнан тұрып, қөрсетіңдер. (қоршаған ортамен танысу,сөйлеуді дамыту)

	Таңертенгі жаттығу
	1. "Керілу жаттығулары".
– Б.қ. - аяқты бірге немесе иық деңгейіне сай қою.
– Бір қолды жоғары көтеріп, екіншісін жанға қарай созады, одан кейін керісінше осы ретпен кезек-кезек қайталайды.
Жаттығу баяу, ақырын жасаулағ тиіс. Ырғақ: 1-2 -керілу- тыныс алу; 3-4 бастапқы қалыпқа оралу дем шығару.
2. "Қол және иыққа арналған жаттығулар".
– Б.қ. - аяқты иық деңгейіне сай қою.
– Қолды иыққа қою. Қолды иыққа қарай иген күйде айналдыра қозғау;
– Түзу тұрған қолды айналдыру.
– Бір қолды жоғары көтеріп, екіншісін кейін серпиді де, осы қимылдар бірнеше қайталанады.
3. "Аяққа арналған жаттығулар".
– Б.қ. - аяқты иық деңгейіне сай қою.
– Аяқтың ұшымен көтерілу, қайтадан біртіндеп өкшемен төмен түсу. (3 рет қайталау) (дене шынықтыру)

	Ұйымдастырылған іс-әрекетке
дайындық
	Балалардың жағымды көңіл күйлерін қалыптастыру. Ұйымдастырылған іс-әрекетіне бірізділікте жағымды эмоциялық ахуалда ауысу үшін бәсеңдеу дыбыста салмақты әуенжазбасын қосу.
Күн суық,
Жаңбыр жауады.
Жылы жаққа құс ұшады,
Қанаттарын кең жаяды,
"Қош!" - деп айтады.
"Қош!" - деп айтады.
 (сөйлеуді дамыту)


	Білім беру ұйымының кестесі бойынша ұйымдастырылған
іс-әрекет
	Дене шынықтыру.
"Көңілді секірейік!"
Мақсаты. Педагог балалардың психологиялық көңіл-күйлерін көтеру үшін шабыттандыратын сөздерді пайдаланады: "Торғайға ұқсап көңілді секірейік!", "Бәріміз епті баламыз!", "Бәрекелді!", "Жарайсыңдар!" сөздерін пайдалану; түсіндіру, көрсету, баяндау, пысықтау тәсілдерін қолдану.
"Көңілді секіреміз" ойыны.
Көркем әдебиеттен ойын-жаттығу.
"М. Мақатаевтың "Сап-сары жапырақтар" өлеңі".
Мақсаты. Балаларды М. Мақатаевтің "Сап-сары жапырақтар" өлеңінің үзіндісімен таныстыра отырып, күз мезгілінің құбылысы мен жапырақтардың жерге түсуі туралы ұғымдарын қалыптастыру; күздің құбылыстарын көркем сөзбен бейнелеуге жаттықтыру.
"Күздің бояулары" рефлексиясы. (көркем әдебиет)
	
	Мүсіндеуден ойын-жаттығу: «Доп». 
Мақсаты:
Үлкен кесектен кішкентай бөліктер бөліп алып алақан арасында айналдыруға  үйрету. (мүсіндеу)

Сөйлеуді  дамытудан "Не қалай дыбыстайды?" дидактикалық ойыны.
Мақсаты. Балаларды құстардың дыбыстарын айтуға ынталандыру; құстарды ажыратуға үйрету; жағымды эмоцияларға бөлену қабілеттерін дамыту.
Педагог балаларға тырна, торғай дыбыстарын тыңдатады, олардың дыбыстарына еліктеу сөздерді айтқызады.
Кейін аудиожазбаны тыңдатқан кезде, балалар тырналарды "у-у-у", торғайларды "шиық-шиық" деп дыбыстайды.

	Дене шынықтыру.
"Домалайды алмалар".
Мақсаты. Балаларға допты бір-біріне домалату арқылы олардың қимыл белсенділігін қалыптастыру; жаттығулар барысында екі қолымен допты ұстап домалату икемділігіне үйрету; допты дұрыс бағытқа домалата білу дағдысын меңгерту; игерген жаттығулар мен дағдыларды пысықтау.
"Допты қуып жетіңдер!" қимыл ойыны.
Музыка.
"Торғайсың, тынбайсың!".
Мақсаты. Балалардың құстар туралы музыканы тыңдауға қызығушылықтарын арттыру; әндегі дыбыс ұзақтығын ажырата білу қабілетін қалыптастыру; музыкадағы әсемдік пен нәзіктікті шынайы қабылдай білуге тәрбиелеу.
"Торғайдың тамағы" музыкалық - дидактикалық ойыны.


	Сурет салудан ойын-жаттығу.
"Сары балапан".
Мақсаты. Балаларды қарындаш жуандығындай таяқшаны үш саусақпен ұстап, сорғышқа оралған ұшын сары гуашь бояуына малып, балапан кескіні бойымен біркелкі қимылдармен жуан дақтарды қойып, балапан сұлбасы ішін толық бояуға үйрету; балапан образын сақтау үшін өз қимылдарына бақылау жасап, кескін аясынан шығармауға дағдыландыру; бояудың бітуі туралы ұғымдар бере отырып, бояуға қайта малу амалдарын көрсету; сурет аяқталған соң таяқшаны тіреушеге тіреп қоюға жаттықтыру; балапан денесі үлпілдеген мамыққа толы екені туралы ұғымдар беру.
"Балапандар" қозғалыс ойыны.(сурет салу)
Қоршаған ортамен таныстырудан ойын-жаттығу.
"Көлдегі үйректер".
Мақсаты. Балаларға үйрек туралы ұғым бере отырып, тілін, үй құстарына деген эмоциялық қабылдауын дамыту.
"Үйректі салайық" дамытушы жаттығуы. (қоршаған ортамен танысу)


	Серуенге дайындық
	Балаларды өз киімдерін тануға, атауға, өз шкафын таңбалауыш арқылы табуға үйрету. 
(мәдени-гигиеналық дағдылар, дербес әрекет)

	Серуен
	Ауладағы құстарды бақылау (шығаратын дыбыстары). (Қоршаған ортамен танысу, дене шынықтыру, коммуникативтік әрекет, еңбекке баулу)
Балаларды құстардың шиқылдаған дыбыстарын тыңдауға ынталандыру; құстардың дыбыстарына еліктеуге үйрету.
- Балалар, тыныш тұрайықшы. Естіп тұрсыңдар ма? Бұлшығып жатқан нелердің дыбыстары? Біреу "шиық-шиық" деген дыбыстарды шығарады.
- Иә, бұл құстар шиқылдайды.
- Құстар ұқсап дыбыстайықшы. Жарайсыңдар!
Еңбекке баулу тапсырмалары: балаларды ағаштан түсіп қалған ұсақ, құрғақ бұтақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Кім тыныш?" қимылды ойыны.
Балаларды бір бағытта тыныш жүру әдебіне үйрету, аяқтың табанын толық басып және аяқ ұшымен жүріп қимылдау дағдыларын қалыптастыру; сигналға сай қозғалуға ынталандыру.
- Балалар, ал қазір, аяқтарымызды нық басып, менің соңымнан сайға қарай жүрейік.
Сайға қарай адымдаймыз,
Түрлі дыбысты тыңдаймыз.
Көрейік. Бұл қай бұрыш?
Тыңдайық. Тыныш ... Тыныш ...
- Қанекей, аяқтың ұшымен тыныш жүрейік ...
- Бұл жақта не бар екен?
- Тамаша ...
Педагог белгілі объектіні тапқандарын айтады, балаларды мақтайды.
Жаттығу бірнеше рет өткізіледі, жүру бағыттары ауысады.
"Әткеншек" қимылды ойыны.
Мақсаты: балаларды шеңберге тұрып, тақпақ сөздеріне сай қимылдай білу қабілетін қалыптастыру.
Бір жоғары, бір төмен,
Күні бойы тербелем.
Әткеншек-ау, әткеншек,
Айнала бер бізбенен. 
	
	Ұшқан құстарды бақылау. (Қоршаған ортамен танысу, дене шынықтыру, коммуникативтік әрекет, еңбекке баулу)
Балалардың көңілдерін жылы жаққа ұшқан құстарға аудару; құстардың үйірімге жиналып ұшатынын байқату, "құстар көп" сөздерін айтқызу; жыл құстары туралы ұғымдарды қалыптастыру.
- Балалар, аспанға қарайықшы.
- Бұлар не?
- Иә, бұл құстар.
- Құстар үйірімге жиналып, жылы жаққа ұшып барады.
- Аспанда бір ғана құс па?
- Құстар көп, жарайсыңдар.
"Құстар, қайтып келіңдер!"
Құстар, қайтып келіңдер!
Қимас әнге салады,
Құстар қайтып барады.
"Қош болыңдар!" - дегендей,
Қанаттарын қағады.
Сау-саламат болыңдар,
Жылы жаққа барыңдар.
Ескен Елубай
- Құстар ұшып кетсе де, біздің жаққа қайтып келеді.
Еңбекке баулу тапсырмалары: балаларды ағаштан түсіп қалған ұсақ, құрғақ бұтақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Қаздар" қимылды ойыны.
Балаларды көркем сөз мәтінін мұқият тыңдап, белгілі сигнал сөзін естіген кезде, бір бағытта, бір-біріне соғылмай, жүгіруге үйрету; жүгіруде қолдарын жан-жаққа бұлғап, қаздың қимылын қайталауға ынталандыру; айтылған сөздер мен жаттығудан жағымды әсер алуға баулу.
Педагог балаларға ойын шартын түсіндіреді: "Балалар, сендер қаз құстары боласыңдар. Мені мұқият тыңдаңдар. Сөздерді менің соңымнан қайталауға болады. Мен "бидай шаш" сөздерін айтқанда, маған қарай қолдарыңды былай жайып, бұлғап, барлығың жүгіресіңдер.
Педагог қаздардың қимылдарын балаларға біраз қайталатады. Балалар бір жаққа ауысып кеткенде, педагог алшақ қарама-қарсы жерге барып, ойынды тағы бір рет жүргізеді. Балалардың бір-біріне соғылмауын ескеру керек.
- Қазым, қазым, қалқылда,
Көлде жүзіп салқында.
Жем шашайын - жейсің бе,
Кәмпит берші дейсің бе?
- Жоқ, жоқ,
Кәмпит, тәтті болмайды ас,
Арпа менен бидай шаш.
С. Бегалин
"Көлшіктен өт" қимылды жаттығуы.
Мақсаты: балаларды бір орнынан ұзындыққа екі аяқпен алға секіре білу қабілетін қалыптастыру; тепе-теңдік, ептілік, көзбен мөлшерлеу сезімдерін дамыту. 
	Ақшыл бұлтты бақылау. (Қоршаған ортамен танысу, дене шынықтыру, коммуникативтік әрекет, еңбекке баулу)
Балаларға көгілдір ақшыл бұлттарды байқауға үйрету; бұлттардың ақ мамықтай түрлі бейнелерге ұқсайтыны туралы баяндап, түйсігін, ой-қиялын дамыту.
- Балалар, аспанға қараңдаршы.
- Бұлар не?
- Иә, бұлар ақ бұлттар.
- Ақшыл бұлттар,
Құстар ұқсап қанат жаясыңдар.
Ақшыл бұлттар,
Қайда ұшасыңдар?
Еңбекке баулу тапсырмалары: балаларды ағаштан түсіп қалған жапырақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Қоңырауым қайда?" қимылды ойыны.
Балаларды белгілі бағытта сигнал бойынша жүгіруге жаттықтыру.
Педагог балаларға ойынның бастамасын көрсетеді.
- Қоңырауым қайда?
Сыңғырлайды сайда.
Кім адаспай тауып алады,
Қоңырауды қолға алады.
Балалар жасырынған қонырауды тауып алып, қолға алып сыңғырлайды.
Педагог келесі реттерде қоңыраудың орнын ауыстырып жасырады.
"Аюдың орманында" қимылды жаттығу.
Мақсаты: балалардың бір-біріне қақтығысып қалмай, аяқтарды кең қалыпта ұстап, жүгіре білу қабілетін қалыптастыру.
	Ұшқан құстарды бақылау. (Қоршаған ортамен танысу, дене шынықтыру, коммуникативтік әрекет, еңбекке баулу)
Балалардың көңілдерін жылы жаққа ұшқан құстарға аудару; құстардың үйірімге жиналып ұшатынын байқату, "құстар көп" сөздерін айтқызу; жыл құстары туралы ұғымдарды қалыптастыру.
- Балалар, аспанға қарайықшы.
- Бұлар не?
- Иә, бұл құстар.
- Құстар үйірімге жиналып, жылы жаққа ұшып жатыр.
- Аспанда бір ғана құс па?
- Құстар көп, жарайсыңдар.
Еңбекке баулу тапсырмалары: балаларды гүлзарды тазалауға шақыру.
Мақсаты: балаларды қарапайым еңбек әрекеттерін жасауға машықтандыру; әсемдікке деген қызығушылықты арттыру; тазалыққа, еңбексүйгіштікке тәрбиелеу.
Құстар, қайтып келіңдер!
Қимас әнге салады,
Құстар қайтып барады.
"Қош болыңдар!" - дегендей,
Қанаттарын қағады.
Сау-саламат болыңдар,
Жылы жаққа барыңдар.
Ескен Елубай
- Барлығымыз құстарға "бізге келіңдер" деп айтайықшы. Жарайсыңдар.
Еңбекке баулу тапсырмалары: балаларға ағаштан түсіп қалған ұсақ, құрғақ бұтақтарды жинауға шақыру.
Мақсаты: балаларға ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Қораз" қимылды жаттығуы.
Балаларды қораз (әтеш) қимылдарына еліктеуге ынталандыру, тізелерін жоғары көтеріп, қолдарымен екі санын сыртынан соққылауға үйрету, бұлшық еттерін дамыту; жасалған жаттығудан жағымды әсер алуға талпындыру.
Педагог балаларға қораздың қимылдарын көрсетеді.
- Балалар мен қандай құсты көрсетемін?
- Иә, бұл қораз құсы. Жарайсыңдар.
- Қанекей, менің соңымнан қайталайықшы, қораз ұқсап қимылдайық.
- Қораз! Қораз!
Тыңдашы біраз.
Алтын сенің айдарың,
Көрініп тұр айбарың.
Терезеден бір қара,
Бұршақ берем мың дана.
Д. Ахметова
- Жарайсыңдар.
- Балалар, ал қораз қалай дыбыстайды?
- Иә, қораз "ку-ка-ре-ку" дейді.
"Шеңберден шықпа" жаттығуы.
Мақсаты: балаларды шеңберге тұрып, шеңбердің бойымен қимылдауға баулу; кеңістікті бағдарлауға, мұқияттылыққа, достыққа тәрбиелеу. 

	Серуеннен оралу
	Балаларды киімдерін жүйелі түрде шешуге дағдыландыру, шкаф сөрелеріне киімдерін орналастыру, қолдарын жуу. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	 Жапсырудан ойын-жаттығу: «Доптарды орналастырайық» Мақсаты: Доптарды фланелеграфқа, қағаз бетіне орналастыру.   (жапсыру)

"Қайырлы таң!" мультфильмін көру.
Мақсаты. Балалардың эмоцияларын жетілдіру; ересек пен топтастар жанында жүріп, үй жануарлары мен құстарды ажырату, атау қабілеттерін қалыптастыру. (қоршаған ортамен таныстыру)

	


	Құрастырудан ойын-жаттығу.
"Балапанға саты".
Мақсаты. Балаларды кірпіштен балапанға саты құрастыруға үйрету; кірпішті бір-біріне жалғап қосып, кірпішті бірінің үстіне бірін қойып, саты құрастыра білуге дағдыландыру; педагогтің үлгісіне сай балапанға саты жасауға жаттықтыру; жыл құстары туралы түсінік беру. Балалардың құрылыс материалдарымен жұмыс жасау мүмкіндіктерін жетілдіру; қолдың ұсақ моторикасын, зейінін және байқағыштығын дамыту.
"Балапанға саты" іс-тәжірибе жаттығуы.(құрастыру)
Ойын-имитация. "Балапандар".
Мақсаты. Балаларға балапандардың қимылдары жөніндегі ұғымдарын игерту, педагогтің сөздерін тыңдап, қимылдарына еліктеуге қызықтыру; түйсікті, эмоцияларды дамыту.
Балаларға балапандар маскаларын кигізу.
- Балапандар!
Балапандар! (орнында адымдау)
Қалыспаңдар!
Қайталаңдар! (орнында адымдау)

Қатарларға тұрайық, (аяқтар иық енінде, қол белде)
Қанаттарды соғайық. (тізе сәл бүгулі, алақанмен жаңбасан қағу)
Оңға созып мойынды, (қолдар белде, оңға еңкейіп, мойын созу, қарама-қарсы аяқ түзу, ұшында)
Солға созып мойынды, (қолдар белде, солға еңкейіп, мойын созу, қарама-қарсы аяқ түзу, ұшында)

Екі аяқта тұрып,
Бір созайық мойынды, (аяқтар ұштарына тұру, мойынды жоғары созу)
(дене шынықтыру, сөйлеуді дамыту, қоршаған ортамен танысу)
	
	"Бұлттар ұқсап ұшайық" қимылды ойыны.
Мақсаты. Балаларға бір бағыттан екінші көрсетіліген бағытқа қарай жүгіруді үйрету.
Балалардың көк аспанда ақ бұлттарды бақылауға машықтандыру; бұлттардың ақ мамықтай болғанына, бейнелерге ұқсағанына көңіл аудару.
"Аспанда".
Бір бұлт шықты бие болып,
Бір бұлт шықты түйе болып,
Бір бұлт шықты шошқа болып,
Бір бұлт шықты қошқар болып.
Қ. Мырзалиев.
- Балалар, мен желмін, сендер бұлттарсыңдар.
- Мен "Қатты жел соқты!" деген кезде, сендер мен көрсеткен жерге, бұлттарға ұқсап, "ұшасыңдар". (қимыл белсенділігі)

	Балалармен жеке жұмыс
	Дидактикалық ойын: «Не жоқ?» 
Мақсаты: балалардың логикалық ойлауын дамыту, жылдамдыққа, байқампаздыққа тәрбиелеу  (Қоршаған ортамен танысу)
Қыздармен жұмыс
	«Пирамида» ойыны
Мақсаты:Заттарды көлемі бойынша жинау  (сенсорика)
Аруна
	«Гүлдерді бояу»
Мақсаты: Қылқаламды  дұрыс ұстап сурет салу үйрету   (сурет салу) Ақерке
	Еңбекке баулу.
Мақсаты:Топты жинастыру үйрету. Ойыншықтарды орындарына қоюға үйрету.
Тазалыққа баулу.
Қыздармен жұмыс
	Табиғат бұрышында жұмыс:
Мақсаты:Гүлдерді тәрбиешінің қөмегімен суару. Табиғатқа деген сүйіспеншіліктерін арттыру. (Еңбекке баулу)
[bookmark: _GoBack] Қыздармен жұмыс

	Балалардың үйге қайтуы
	Әңгімелесу: "Баланың қасықты қай қолмен ұстайтынын ескеру", "Есте сақтау қабілетін дамыту жаттығулары", "Күз құбылыстарын айтқызу және байқатудың маңызы".






